Holmenkollen nasjonalanlegg

Holmenkollen nasjonalanlegg er et idrettsanlegg for skihopping, langrenn, kombinert og skiskyting på Holmenkollen i Oslo. Anlegget Anlegget består av seks hoppbakker: Holmenkollbakken (HS134 meter), Midtstubakken (HS106 meter) og fire rekruttbakker (HS11, HS22, HS44 og HS66 meter). Holmenkollbakken har stolheis og kabinheis og en tilskuerkapasitet på 30 000. Midtstubakken har stolheis og er plastbelagt for sommerhopping og har en tilskuerkapasitet på 2 500. Skimuseet ligger ved Holmenkollbakken. Anlegget har langrenns- og skiskytterstadion og 10 km konkurranseløyper, derav 5 km lysløype. Anlegget har 4,75 km rulleskiløype. Det er 30 skyteskiver. Arrangementer Holmenkollrennene ble første gang arrangert ved Besserudtjernet i januar 1882. Etter at verdenscupen i skihopping, verdenscupen i langrenn og verdenscupen i kombinert ble etablert, er Holmenkollen fast arena for konkurranser der. Renn i verdenscupen i skiskyting ble første gang arrangert i Holmenkollen sesongen 1982/83. Nordiske grener under vinter-OL 1952 ble arrangert i Holmenkollen. Verdensmesterskapet på ski, nordiske grener ble arrangert i Holmenkollen i 1930, 1966, 1982 og 2011. Verdensmesterskapet i skiskyting ble arrangert Holmenkollen i 1986 (menn), 1990 (sprint, lag og stafetter), 1999 (normaldistansene og fellesstartrennene), 2000, 2002 (fellesstart) og 2016. Den 1. januar 2018 og 1. januar 2019 ble det arrangert byrenn (city event) i verdenscupen i alpint i Holmenkollen. Fra 1983 til 2002 ble showrennet Ta sjansen arrangert årlig i det daværende Besserudtjernet i bunnen av Holmenkollbakken. I 2012 ble Kollen Sommerfestival arrangert i anlegget. Se også Holmenkollbanen Holmenkollen kapell Holmenkollmedaljen Kombinert under Holmenkollrennene Femmila i Holmenkollen Tremila for kvinner i Holmenkollen Spesialhopprenn i Holmenkollbakken Referanser Eksterne lenker (no) Offisielt nettsted (en) Holmenkollen Nasjonalanlegg – kategori av bilder, video eller lyd på Commons